Dilma Rousseff
Dilma Vana Rousseff, economista e femna politica nascuda en 1947 d'un paire bulgar, es la presidenta actuala de Brasil. Comencèt son primièr mandat lo  de 2011. Lo 26 d'octobre de 2014, es elegida per un segond mandat.

Biografia 
Nascuda en una familha de classa mejana a Belo Horizonte, Dilma s'interessèt al socialisme dins la siá joenessa, après lo còp d'estat de 1964. Se jonhèt lèu a d'organizacions que luchèron contra la dictatura militar. Las siás activitats dins aquelas organizacions es considerada subjècte de polemica, e mai se ela declare aver jamai participat a la lucha armada. Après èsser capturada per las fòrças de la repression, passèt gaireben tres ans en preson, de 1970 a 1972, periòde qu'afirma èsser estada «brutalament torturada».

Après sortir de la preson, Dilma a refach la siá vida a Rio Grande do Sul, amb Carlos Araújo, amb qui seriá maridada per 30 ans. Ajudèron a organizar lo "Partit Democratic Trabalhista" (Partido Democrático Trabalhista - PDT) dins l'estat, en participant activament a divèrsas campanhas electoralas. Ela se faguèt Secretària d'Isènda de Porto Alegrependent lo govèrn Alceu Collares, e posteriorament Secretària d'Energia del Rio Grande don Sul, dins los govèrns de Collares e d'Olívio Dutra. Lo 2000, après una disputa intèrna, daissèt lo PDT e se jonhèt al Partit dels Trabalhadors (Partido dos Trabalhadores).

L'an 2002, Dilma se jonhèt a l'equipa responsabla per establir un plan energetic de govèrn pel candidat Luiz Inácio Lula da Silva. Après una participacion destacada en aquel grop, Lula la faguèt ministra d'Energia. Encara un còp reconeguda per los sieus merits tecnics e directius, foguèt nomenada Cap del Cabinet del President de la Republica, après la crisi politica que menèt la demission de José Dirceu. Coneguda per lo sieu gèni fòrt, ela se convertiguèt en lo centre de divèrsas controvèrsias, e mai se Lula l'escuelhèt coma la siá candidata favorita per li succedir.

Referéncias

President de Brasil
Personalitat politica brasilièra
Naissença en 1947